**Sekcia krízového riadenia  
Drieňová 22, 826 04 Bratislava**

• •

|  |
| --- |
| Podľa rozdeľovníka |

• •

|  |  |  |  |
| --- | --- | --- | --- |
| **Váš list číslo/zo dňa**  **/** | **Naše číslo**  SKR-OOR2-2019/000518-001 | **Vybavuje/linka**  JUDr. Andrej Paľo/02/48593292 | **Bratislava**  28. 11. 2019 |
|  |  |  |  |

Vec

Preskúšanie prevádzkyschopnosti systémov varovania v Slovenskej republike v roku 2020 - usmernenie

Podľa ustanovenia § 3a ods. 4 zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov, preskúšanie prevádzkyschopnosti systémov varovania obyvateľstva v Slovenskej republike koordinuje Ministerstvo vnútra Slovenskej republiky.

V súlade s § 5 vyhlášky Ministerstva vnútra Slovenskej republiky č. 388/2006 Z. z. o podrobnostiach na zabezpečovanie technických a prevádzkových podmienok informačného systému civilnej ochrany v znení neskorších predpisov a na základe požiadaviek právnických osôb prevádzkujúcich autonómne systémy varovania obyvateľstva a vyrozumenia osôb (ďalej len „autonómny systém“), bude preskúšanie prevádzkyschopnosti systémov varovania obyvateľstva v Slovenskej republike vykonané v termínoch a spôsobom uvedeným v prílohe tohto usmernenia.

Okresné úrady v sídle kraja písomne oboznámia s týmto usmernením príslušné okresné úrady v rámci kraja najneskôr do 15. 12. 2019. Okresné úrady zabezpečia písomné informovanie o tomto usmernení mestské úrady, obecné úrady a právnické osoby prevádzkujúce autonómne systémy na území okresu, najneskôr do 31. 12. 2019.

Vyhodnotenie pravidelného mesačného preskúšania prevádzkyschopnosti systémov varovania obyvateľstva zašlú okresné úrady v sídle kraja na sekciu krízového riadenia Ministerstva vnútra Slovenskej republiky (ďalej len „sekcia“), najneskôr do 10 kalendárnych dní po preskúšaní.

Príloha: 1/1 – Organizačné a technické zabezpečenie preskúšania prevádzkyschopnosti systémov varovania v Slovenskej republike v roku 2020

plk. Ing. Marián Dritomský

generálny riaditeľ

Rozdeľovník:

Okresný úrad Banská Bystrica, odbor krízového riadenia

Okresný úrad Bratislava, odbor krízového riadenia

Okresný úrad Košice, odbor krízového riadenia

Okresný úrad Nitra, odbor krízového riadenia

Okresný úrad Prešov, odbor krízového riadenia

Okresný úrad Trenčín, odbor krízového riadenia

Okresný úrad Trnava, odbor krízového riadenia

Okresný úrad Žilina, odbor krízového riadenia

Vypracoval: JUDr. Andrej Paľo  
Súhlasí: Mgr. Kamil Senderák

Mgr. Miroslav Jancek  
Uložené (kde): a/a  
Počet listov: 1  
Registratúrna značka: VL  
Znak a hodnoty uloženia: 2020  
Počet výtlačkov: 2  
č. 1 – pre adresáta  
č. 2 – pre spis

Príloha k č. p.: SKR-OOR2-2019/000518-001

Organizačné a technické zabezpečenie preskúšania prevádzkyschopnosti systémov varovania obyvateľstva v Slovenskej republike v roku 2020

1. **Termíny akustického preskúšavania sirén**

|  |  |  |  |  |
| --- | --- | --- | --- | --- |
| **Dátum** | **Čas** | **Varovacia a vyrozumievacia sieť civilnej ochrany** | | **Autonómne systémy** |
| **Elektromotorické sirény** | **Elektronické sirény** |
| 10.1.2020 | 12:00 | hlasitá skúška - celá SR | tichá skúška - celá SR | - |
| 14.2.2020 | 12:00 | hlasitá skúška - celá SR | tichá skúška - celá SR | - |
| 13.3.2020 | 12:00 | hlasitá skúška - celá SR | hlasitá skúška - Prešovský a Košický kraj tichá skúška - ostatné kraje | - |
| 17.4.2020 | 12:00 | hlasitá skúška - celá SR | hlasitá skúška - Trenčiansky, Žilinský a Banskobystrický kraj tichá skúška - ostatné kraje | - |
| 15.5.2020 | 12:00 | hlasitá skúška - celá SR | hlasitá skúška - Bratislavský, Trnavský a Nitriansky kraj tichá skúška - ostatné kraje | - |
| 12.6.2020 | 12:00 | hlasitá skúška - celá SR | hlasitá skúška - celá SR | hlasitá skúška - celá SR |
| 10.7.2020 | 12:00 | hlasitá skúška - celá SR | tichá skúška - celá SR | - |
| 14.8.2020 | 12:00 | hlasitá skúška - celá SR | tichá skúška - celá SR | - |
| 11.9.2020 | 12:00 | hlasitá skúška - celá SR | tichá skúška - celá SR | - |
| 9.10.2020 | 12:00 | hlasitá skúška - celá SR | tichá skúška - celá SR | - |
| 13.11.2020 | 12:00 | hlasitá skúška - celá SR | tichá skúška - celá SR | - |
| 11.12.2020 | 12:00 | - | aktivácia prijímačov RDS vysielaním Slovenského rozhlasu - 6 minút | |

1. **Spôsob aktivácie sirén**
2. Aktiváciu elektromotorických sirén v stanovených termínoch vykonajú:
3. **mestské úrady a obecné úrady.**
4. Aktiváciu elektronických sirén dňa **13. 3. 2020** vykonajú na území Prešovského a Košického kraja:
5. **mestské úrady a obecné úrady;**
6. **okresné úrady –** v prípade, že sa miestne ovládanie sirén nachádza v budove okresného úradu.
7. Aktiváciu elektronických sirén dňa **17. 4. 2020** vykonajú na území Trenčianskeho, Žilinského a Banskobystrického kraja:
8. **mestské úrady a obecné úrady;**
9. **okresné úrady –** v prípade, že sa miestne ovládanie sirén nachádza v budove okresného úradu.
10. Aktiváciu elektronických sirén dňa **15. 5. 2020** vykonajú na území Bratislavského, Trnavského a Nitrianskeho kraja:
11. **mestské úrady a obecné úrady;**
12. **okresné úrady –** v prípade, že sa miestne ovládanie sirén nachádza v budove okresného úradu.
13. Aktiváciu elektronických sirén dňa **12. 6. 2020** vykoná:
14. **okresný úrad v sídle kraja –** prostredníctvom rádiového ovládania (TMS) na území celého kraja;
15. **prevádzkovateľ autonómneho systému.**
16. Aktiváciu elektronických sirén **11. 12. 2020** vykoná:
17. **sekcia –** prostredníctvom RDS – otestuje sa aktivácia prijímačov RDS prostredníctvom živého vysielania Slovenského rozhlasu v trvaní 6 minút.
18. Aktiváciu tichých skúšok v stanovených termínoch vykoná:
19. **okresný úrad v sídle kraja –** prostredníctvom rádiového ovládania (TMS) na území celého kraja.
20. **Opatrenia na informovanie obyvateľstva**

Informovanie obyvateľstva pred termínom skúšky zabezpečí:

1. **sekcia –** prostredníctvom Rozhlasu a televízie Slovenska a Tlačovej agentúry Slovenskej republiky;
2. **okresný úrad v sídle kraja –** prostredníctvom regionálnych informačných prostriedkov;
3. **mestský úrad a obecný úrad –** prostredníctvom miestnych informačných prostriedkov.
4. **Akustické preskúšanie sirén mimo termínu pravidelných skúšok**

So súhlasom sekcie je možné sirény preskúšať akustickým tónom aj mimo plánovaných termínov preskúšania, v súlade s ustanovením § 5 ods. 1 vyhlášky Ministerstva vnútra Slovenskej republiky č. 388/2006 Z. z., napríklad v rámci objektového cvičenia, preberajúcich konaní novovybudovaných systémov varovania, kontrolnom meraní akustického výkonu sirén a podobne. Oprávnená právnická osoba, ktorá preskúšanie vykoná je vždy povinná o vykonaní skúšky vopred informovať obyvateľstvo prostredníctvom oznamovacích prostriedkov.